
Ipari robot 3D modelljének szinkronizált vezérlése.

IPARI ROBOT 3D MODELLJÉNEK SZINKRONIZÁLT VEZÉRLÉS
Munkánk során egy fanuc s 430i típusú, hat szabadságfokú ipari robotot, és annak környezetét
modelleztük a google sketchup programmal, amelyet ezután a VirCA (virtual collaboration
arena) rendszerben háromdimenzióban jelenítettünk meg. Ebben a rendszerben képesek vagyunk első sorban robotok és ezek környezetének megjelenítésére, amelyet aztán a háromdimenziós térben körüljárhatunk és mozgathatunk. Lehetőség nyílik akár még a valóságban nem
létező robotok felépítésére, megjelenítésére és programozására. Így anélkül tesztelhetünk egy
robotot, hogy azt a valóságban megépítettük volna. Az igen költséghatékony, és biztonságos
megoldása lehet a tesztelésnek, hiszen a virtuális térben minden ugyanúgy zajlik, mint a való-
ságban, de itt nem történhet baleset.
Elsőként a környezetet modelleztük, ami úgy történt, hogy pontos méreteket vettünk a robotlaborban található berendezésekről, ezek után ezt a goole sketchup nevű ingyenes alkalmazással modelleztük majd a kész modelleket átalakítottuk egy a virca számára feldolgozható fájlformátumra, aminek neve "ogre". A robot modellezése a SolidWorks nevű alkalmazásban
történt meg ahol aztán végül az elkészült modellt szintén átalakítottuk "ogre" formátumba. Az
általunk elkészített háromdimenziós modelleket két alkalmazásban is használtuk. Ezek közül
az egyik, amelyben a fanuc robot kirakja a rubik kockát. VirCa-ban a modell és a robot kapcsolatban áll egymással, és valós időben ugyanazt láthatjuk a virtuális térben, ami a valóságban is történik, így háromdimenzióban nyomon követhetjük a kocka kirakásának lépéseit.
Ehhez az alkalmazáshoz szükség volt a kocka modellezésére és néhány új programrész hozzáadására. Itt az történik, hogy a kockakirakó program egy szöveges fájlban elküldi a kirakás
lépéseit a mi programunknak, amely ezután ezt a szöveges fájlt olvasva a valóságnak megfelelően kiszínezi a kockát, és végrehajtja a kirakás lépéseit. A robot pozícióját pedig az általunk készített program soros porton keresztül folyamatosan lekéri a robotvezérlőtől, így a há-
romdimenziós térben minden megegyezik a valósággal.
Egy másik alkalmazás, melyben szintén a virtuális térben követhetjük a valós eseményeket az
ISF (incremental sheet forming) inkrementális lemezalakítás. Itt a robot különböző alakzatokat képes kialakítani egy darab lemezből egy erre a célra készített szerszámmal.



